Diari Oficial de la Generalitat Valenciana


Sumari del DOGV 9627, del 28-06-2023 (2023/7288)

RESOLUCIÓ de 23 de juny de 2023, de la Vicepresidència i Conselleria d'Igualtat i Polítiques Inclusives, per la qual es regula i concedeix una subvenció nominativa a l'Ajuntament de Xilxes per al manteniment dels centres, serveis i programes de serveis socials.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9627

Data del DOGV
:   28-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7288


Data del document
:   23-06-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 23 de juny de 2023, de la Vicepresidència i Conselleria d'Igualtat i Polítiques Inclusives, per la qual es regula i concedeix una subvenció nominativa a l'Ajuntament de Xilxes per al manteniment dels centres, serveis i programes de serveis socials. [2023/7288]  
L'Estatut d'Autonomia de la Comunitat Valenciana estableix en l'article 10.1 que la Generalitat defensarà i promourà els drets socials dels valencians que representen un àmbit inseparable del respecte dels valors i drets universals de les persones i que constitueixen un dels fonaments cívics del progrés econòmic, cultural i tecnològic de la Comunitat Valenciana.  
Així mateix, l'Estatut d'Autonomia de la Comunitat Valenciana, en els articles 49.1.24a i 49.1.27a, estableix la competència exclusiva de la Generalitat sobre els serveis socials, les institucions públiques de protecció i ajuda de menors, joves, emigrants, tercera edat, persones amb discapacitat i altres grups o sectors necessitats de protecció especial, incloent-hi la creació de centres de protecció, reinserció i rehabilitació.  
  
D'acord amb el que es disposa en l'article 29 de la Llei 3/2019, de 18 de febrer, de serveis socials inclusius de la Comunitat Valenciana, els municipis de la Comunitat Valenciana, per si sols o agrupats, de conformitat amb la normativa de règim local, així com amb aquella normativa d'àmbit estatal i autonòmic que siga aplicable, tindran les competències pròpies següents:  
a) Detecció i estudi de les situacions de necessitat social en el seu àmbit territorial, fomentant la col·laboració amb tots els seus agents socials.  
b) La provisió i la gestió dels serveis socials d'atenció primària de caràcter bàsic a què fa referència l'article 18.1.  
c) La dotació d'espais, equipaments i personal suficient i adequat per a la provisió de les prestacions de l'atenció primària.  
d) Els serveis d'infància i adolescència, violència de gènere i masclista, diversitat funcional o discapacitat i trastorn mental crònic de l'atenció primària de caràcter específic regulats en la present llei.  
  
e) La col·laboració en les funcions d'inspecció i control de la qualitat d'acord amb la legislació autonòmica.  
f) La supervisió de casos, la formació, l'assistència tècnica i l'orientació del personal professional del Sistema Públic Valencià de Serveis Socials del seu àmbit competencial.  
g) La garantia de la suficiència financera, tècnica i de recursos humans de les prestacions garantides que siguen objecte de la seua competència dins del Sistema Públic Valencià de Serveis Socials, amb la col·laboració de la Generalitat o la diputació provincial corresponent.  
  
h) Qualsevol altra competència que els siga atribuïda per una disposició legal i per la normativa vigent.   
El Decret 170/2020, 30 octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, estableix en l'article 1 que és el màxim òrgan encarregat de la direcció i l'execució de la política del Consell en matèria de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social.  
L'Ajuntament de Xilxes és titular dels següents centres, serveis i programes de serveis socials:  
- Serveis socials entitats locals  
Conseqüentment, i a fi d'unir esforços per a la consecució d'una mateixa finalitat, s'estima necessari prestar la corresponent col·laboració a l'entitat esmentada a fi de promoure les actuacions reflectides.  
Per això, la Vicepresidència i Conselleria d'Igualtat i Polítiques Inclusives, en les corresponents línies de subvenció nominatives dels pressupostos de la Generalitat per a l'exercici 2023, té consignats els crèdits necessaris per a donar cobertura pressupostària al finançament de les actuacions indicades, de conformitat amb el que es preveu en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El règim jurídic aplicable a la present subvenció es troba regulat en els preceptes bàsics de la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
En virtut del que s'ha exposat, i de conformitat amb el que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Concessió  
Concedir a l'entitat Ajuntament de Xilxes, amb el CIF núm. E2684974P, la quantitat de cinc mil euros (5.000,00 €), corresponent a l'exercici 2023, en concepte de subvenció per al finançament de les despeses derivades del funcionament dels centres, serveis i programes de serveis socials que es detallen a continuació:  
  
CENTRE/SERVEI/PROGRAMA IMPORT  
SERVEIS SOCIALS ENTITATS LOCALS 5.000,00  
TOTAL 5.000,00  
  
  
El contingut concret del centre, programa o servei finançat figura en l'annex corresponent de la present resolució.  
  
Segon. Finançament  
El finançament d'aquestes actuacions s'imputarà als fons econòmics de la Vicepresidència i Conselleria d'Igualtat i Polítiques Inclusives per a l'exercici 2023, segons el següent detall:  
  
CENTRE/SERVEI/PROGRAMA APLICACIÓ PRESSUPOSTÀRIA LÍNIA DE SUBVENCIÓ  
SERVEIS SOCIALS ENTITATS LOCALS 27.93.11.580.58.6 S0228  
  
  
Tercer. Obligacions del beneficiari  
L'Ajuntament de Xilxes serà responsable del compliment de la normativa vigent pel que fa al funcionament del centre/servei/programa i l'atenció dels usuaris, i especialment estarà obligat a:  
  
- Sotmetre's a les actuacions de comprovació, a efectuar per la Generalitat, així com a qualsevol altra de comprovació i control financer que puguen realitzar els òrgans de control competents, aportant tota la informació que li siga requerida en l'exercici de les actuacions anteriors.  
  
- Comunicar a la Vicepresidència i Conselleria d'Igualtat i Polítiques Inclusives l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
- Justificar davant de la Vicepresidència i Conselleria d'Igualtat i Polítiques Inclusives no estar incurs en cap causa de prohibició per a obtindre la condició de beneficiari, d'acord amb el que s'estableix en l'article 13 de la Llei 38/2003, de 17 de novembre, general de subvencions, i complir les obligacions de reintegrament de subvencions que, si és el cas, se li exigisquen. La forma d'acreditació d'aquesta obligació es realitzarà mitjançant declaració responsable.  
- Disposar dels llibres comptables, registres diligenciats i altres documents degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
- Conservar els documents justificatius de l'aplicació dels fons rebuts, incloent-hi els documents electrònics, en la mesura puguen ser objecte de les actuacions de comprovació i control.  
- En tota la informació o documentació que s'oferisca sobre el centre finançat, hi haurà de constar la col·laboració i finançament de la Generalitat, a través de la Vicepresidència i Conselleria d'Igualtat i Polítiques Inclusives  
- Procedir al reintegrament dels fons percebuts en els supòsits previstos en l'article 37 de la Llei 38/2003, general de subvencions.  
- Complir les obligacions específiques del centre/programa/servei que figuren detallades en l'annex corresponent de la present resolució.  
  
- De conformitat amb el que es disposa en l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana, acreditar abans del pagament estar al corrent en el compliment de l'obligació de rendició dels seus comptes anuals davant de la Sindicatura de Comptes. Aquest requisit es considerarà complit si l'entitat local figura en el certificat que publica mensualment en la seua pàgina web la Sindicatura de Comptes. A aquest efecte, la direcció territorial corresponent, prèviament al pagament, comprovarà si l'entitat local figura en aquest certificat, i, en cas contrari, requerirà a aquesta entitat local que acredite el compliment de l'obligació.  
  
Quart. Forma de pagament i justificació  
La forma de pagament i la justificació de l'ajuda rebuda es regirà pel que s'estableix de manera específica en l'annex adjunt a la present resolució.  
  
Cinqué. Obligacions davant de tercers  
La Vicepresidència i Conselleria d'Igualtat i Polítiques Inclusives no adquirirà cap obligació respecte de la selecció dels mitjans personals necessaris per a dur a terme el desenvolupament de les accions previstes per a la realització de l'objecte de la present subvenció, que correspondrà a l'entitat beneficiària, a càrrec de la qual aniran tant les obligacions econòmiques com qualsevol altra que es derive en funció del seu règim jurídic. La Generalitat quedarà exonerada de tota responsabilitat respecte al personal que porte a terme el treball encomanat, respecte dels usuaris o qualssevol altres tercers, incloent-hi l'Administració tributària i la Seguretat Social.  
  
Sisé. Seguiment  
La Vicepresidència i Conselleria d'Igualtat i Polítiques Inclusives podrà exercir un seguiment periòdic mitjançant el contacte directe amb el centre i els seus residents i persones ateses.  
  
Seté. Notificació a la Comissió Europea  
Les ajudes concedides no necessiten ser notificades a la Comissió Europea perquè no reuneixen tots els requisits de l'apartat 1 de l'article 107 del Tractat de funcionament de la Unió Europea, atés que les destinatàries directes són entitats locals que exerceixen poders públics i tenen caràcter d'administració pública.  
  
Huité. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, tenint en compte que l'import total de les subvencions rebudes en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, i en aquest cas s'haurà de procedir a reintegrar-les.  
Notifiqueu la present resolució advertint que posa fi a la via administrativa, i que contra aquesta pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament, i amb caràcter potestatiu, conforme al que es disposa en l'article 44 de l'esmentada llei, puga requerir en el termini de dos mesos, comptats des que haja conegut o pogut conéixer la resolució, a la Vicepresidència i Conselleria d'Igualtat i Polítiques Inclusives que anul·le o rectifique aquesta resolució.  
  
  
València, 23 de juny de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.  
  
ANNEX  
Serveis socials entitats locals  
  
A) Programa/centre/servei finançat  
Ajuntament de Xilxes  
Zona d'actuació  
Xilxes  
Programa  
Convivència  
Descripció de programes:  
- Equip d'Atenció Primària Bàsica  
L'equip de serveis socials d'atenció primària bàsica és el format pel personal professional i administratiu responsable del desenvolupament dels programes de serveis socials, específicament els programes d'informació, orientació i assessorament, emergència social, convivència, cooperació social, intervenció, prevenció i inserció social, promoció de l'autonomia, situació de dependència, inclusió social, atenció a la família, etc., així com d'aquelles especialitats de titularitat municipal. Aquest equip desenvolupa la seua tasca de manera integral i amb unitat d'acció, individual, grupal i comunitària, considerant la persona el nucli de les actuacions a realitzar i donant cohesió als serveis socials de proximitat.  
  
- Indemnització per raó del servei  
Despeses de desplaçament i/o dietes del personal professional de l'Equip de serveis socials d'Atenció Primària Bàsica.  
- Complement direcció/coordinació  
Complement per l'acompliment de la funció de coordinació de l'Equip de serveis socials d'Atenció Primària Bàsica.  
- Centre social  
Disponibilitat i manteniment de locals adequats per al desenvolupament del treball del personal professional de l'equip de serveis socials d'atenció primària bàsica en relació amb l'atenció de la ciutadania i les dinàmiques d'intervenció que es requerisquen realitzar.  
Programes d'Atenció Primària Bàsica.  
- Informació, orientació i assessorament  
- Informació sobre drets, prestacions i procediments en matèria de serveis socials.  
- Informació, assessorament i orientació sobre les necessitats i els drets objecte dels serveis socials, els recursos disponibles i la manera d'accedir-hi, per a garantir el coneixement necessari per a accedir als recursos del sistema públic de serveis socials i utilitzar-los adequadament.  
- Emergència social  
- Emergència social. Ajudes econòmiques individuals  
Prestació econòmica dirigida a aquelles persones i famílies que no disposen dels mitjans econòmics suficients per a fer front a les despeses derivades de l'atenció de necessitats bàsiques d'alimentació, cures personals essencials, prioritàriament vestit i higiene; allotjament temporal en casos d'urgència social, i altres necessitats bàsiques essencials que de forma motivada puguen ser valorades com a imprescindibles pels equips d'atenció primària bàsica, amb l'objectiu d'assegurar la integritat física de les persones, la seua estabilitat personal, social i laboral, la prevenció d'un risc greu d'exclusió social, la permanència en el domicili habitual o qualsevol altra coincident amb les característiques i l'objecte d'aquesta prestació.  
- Emergència social. Ajudes per a subministraments bàsics energètics  
Prestació econòmica dirigida a aquelles persones i famílies que no disposen dels mitjans econòmics suficients per a atendre el cost dels subministraments d'energia mínims per a satisfer les necessitats domèstiques, o que estiguen obligades a destinar una part excessiva dels seus ingressos al pagament de la factura energètica del seu habitatge.  
- Emergència social. Albergs  
Serveis de caràcter social destinats a procurar de manera temporal allotjament a transeünts sense mitjans econòmics i a altres persones que ho necessiten, procurant la seua inserció personal i social.  
- Emergència social. Menjadors socials  
Servei destinat a proporcionar alimentació a les persones que ho necessiten.  
- Convivència  
- Convivència. Ajuda a domicili  
Servei professional de naturalesa preventiva i assistencial, per a donar suport a l'autonomia individual o familiar mitjançant atenció personal i/o realització de tasques domèstiques, socials, sanitàries i educatives en el domicili, destinat a facilitar la realització de les activitats bàsiques de la vida diària i les atencions que es puguen necessitar. En el SAD de dependència, aquest servei es prestarà segons el que s'indique en el PIA aprovat d'acord amb el grau i nivell reconegut en la resolució de dependència.  
- Convivència. Habitatge tutelat  
Servei d'allotjament alternatiu destinat a afavorir el desenvolupament de l'autonomia personal i integració social, en els supòsits en què la convivència familiar no siga possible o presente una situació de deterioració que impedisca o obstaculitze el desenvolupament i benestar de la persona.  
- Convivència. Clubs de convivència  
Centres destinats a l'organització d'activitats per a l'ocupació de temps lliure, foment de la convivència i del suport comunitari.  
  
- Cooperació social  
- Cooperació social. Associacionisme i voluntariat  
Desenvolupament d'actuacions comunitàries de sensibilització, promoció de la participació social i l'associacionisme, i foment i suport del voluntariat i l'acció solidària.  
- Intervenció, prevenció i inserció social  
- Intervenció, prevenció i inserció social  
Desenvolupament de programes d'intervenció, prevenció i inserció social dirigits a persones, famílies o grups amb dificultats en el seu desenvolupament personal o social o que es troben en situació de risc o vulnerabilitat. L'objectiu d'aquesta intervenció es dirigeix a potenciar i desenvolupar recursos que augmenten les seues habilitats per a la resolució de conflictes, així com a detectar i previndre les causes que motiven les dificultats, especialment familiars, educatives i d'inserció sociolaboral.  
- Altres programes d'inclusió  
- Barris inclusius  
L'objecte d'aquest programa és la intervenció integral en aquests barris inclusius de manera transversal i amb més recursos, per a generar nous mecanismes d'inclusió social amb la resta de la ciutat o la comarca. Es pretén intervindre i prioritzar en les zones de vulnerabilitat des de la implicació i activació del seu veïnat, amb la finalitat de donar resposta als problemes socials i econòmics, i desenvolupar així programes de desenvolupament comunitari.  
- Suport a la família i la infància. Període estival  
Desenvolupament de programes d'atenció a menors pertanyents a famílies o unitats de convivència en situació de privació material, mitjançant l'oferta d'activitats en període estival que integren l'atenció de necessitats d'alimentació d'aquests menors amb activitats d'oci i temps lliure, i que contribuïsquen a facilitar la conciliació laboral o, si és cas, proporcionar a la família un temps que afavorisca la cerca i l'ocupació en activitats formatives i ocupacionals, programes que comportaran un seguiment i avaluació pels serveis socials municipals.  
  
  
B) Import finançat  
Import total: 5.000,00 €.  
  
C) Obligacions específiques del beneficiari  
La realització dels programes estarà sotmesa a les obligacions següents:  
a) L'entitat local, una vegada notificada la present resolució i abans del 15 de juny de 2023, haurà d'expedir un certificat de retenció de crèdit o crèdit disponible, segons el model normalitzat, que traslladarà a la respectiva direcció territorial d'Igualtat i Polítiques Inclusives.  
  
b) Les despeses a justificar hauran de ser, com a mínim, igual a la despesa total estimada dels programes objecte de subvenció, i es correspondran sempre amb els continguts d'aquests programes. No seran admissibles despeses d'actuacions que no estiguen específicament previstes en la descripció dels programes subvencionats.  
Així mateix, no podran ser compensades quantitats justificades corresponents a diferents programes subvencionats.  
El reforç dels equips d'atenció primària bàsica, el pressupost que l'entitat local beneficiària dedica als serveis socials en relació amb el seu pressupost general, així com el nivell d'execució i l'avaluació dels programes, seran tinguts en compte com a criteris per al finançament dels exercicis següents.  
c) Compromís de no reduir les aportacions relacionades amb els programes inclosos en el pressupost municipal a càrrec de fons propis en relació amb l'any anterior.  
d) Certificació de l'entitat local del total de la seua aportació i de qualsevol ingrés que haja tingut relacionat amb aquestes prestacions, així com certificat de l'òrgan competent del possible ingrés o disminució de la despesa de l'entitat derivada de qualsevol tipus d'aportació per altres fonts de finançament.  
e) Disposar com a mínim de l'equip de serveis socials d'atenció primària bàsica amb la composició prevista per a la seua zona d'actuació d'acord amb el model social bàsic o el que s'indica en la seua resolució:  
  
Aquestes dotacions es consideren mínimes. Les entitats locals ampliaran aquestes plantilles segons les necessitats d'atenció de la seua població.  
Les entitats locals podran sol·licitar, a través de les direccions territorials d'igualtat i polítiques inclusives, l'autorització per a la modificació de la composició dels equips, a fi de facilitar la continuïtat de professionals ja contractats o per raó de necessitats funcionals específiques, sempre que es dispose de totes les figures professionals subvencionades per a garantir un equip multidisciplinari.  
  
Els mòduls anuals mínims per a la contractació del personal l'any 2023 són:  
Per a TS, PS/P, ES i AJ: 33.650,00 euros  
Per a suport administratiu i TIS: 24.000,00 euros  
La contribució econòmica de la Generalitat serà del 92 %, i la de l'entitat local serà com a mínim del 8 %, dels mòduls anteriors, això és:  
  
  
 TOTAL GENERALITAT (92 %) ENTITAT LOCAL (8 %)  
Per a TS, PS/P, ES i AJ 33.650,00 30.958,00 2.692,00  
Per a suport administratiu i TIS 24.000,00 22.080,00 1.920,00  
Per a complement direcció/coordinació 7.000,00 6.440,00 560,00  
  
  
Aquest mòdul de finançament, no ha de ser, en cap cas, interpretat com a màxim salarial per a les contractacions del personal de les entitats locals.  
f) Es facilitarà, en format homologat, la relació del personal, que haurà de ser empleat públic dependent directament de l'entitat local, amb el nom del treballador, lloc de treball, titulació, jornada laboral (hores/setmana; mesos/any), tipus de relació laboral i cost salarial total (incloent-hi la Seguretat Social). En el supòsit de personal compartit, haurà d'indicar-se en quin altre programa o servei treballa i per quin import i percentatge es justifica en altres subvencions concedides.  
  
g) S'adjuntaran les nòmines del personal corresponents al primer i últim mes del període contractat en l'exercici finançat.  
h) Tindre coberta la dotació de personal assignada a l'equip durant el període comprés entre l'1 de gener i el 31 de desembre de 2023, garantint en tot moment la continuïtat en la prestació del servei en tota la zona de cobertura.  
En el cas de produir-se baixes temporals per malaltia o maternitat del personal contractat, l'entitat local objecte de subvenció estarà obligada a cobrir les baixes produïdes, i procedirà a contractar personal nou pel temps que calga, assumint directament el cost que aquestes baixes puguen ocasionar-li. No seran subvencionables els períodes temporals en què aquest personal no estiga efectivament contractat, ni aquells en què no hi haja continuïtat en la prestació del servei per no haver-se cobert les baixes que es produïsquen.  
  
i) L'assessorament jurídic haurà de ser prestat des d'un lloc de treball per a l'acompliment del qual s'haja exigit una titulació universitària en la disciplina de dret.  
j) Les actuacions de professionals dirigides a prestar una atenció integral a persones en situació de dependència, d'acord amb el que s'estableix en l'article 17.1.h de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, i el Decret 62/2017, de 19 de maig, del Consell, pel qual s'estableix el procediment per a reconéixer el grau de dependència a les persones i l'accés al sistema públic de serveis i prestacions econòmiques, inclouran:  
  
- Gravació de les sol·licituds i supervisió de la documentació preceptiva que ha d'acompanyar la sol·licitud. Així mateix, suport i acompanyament en els requeriments, tràmits i documents necessaris al llarg de tot el procés administratiu de l'expedient de dependència.  
  
- Elaboració de l'informe social, així com dels informes tècnics que siguen necessaris per a la tramitació de l'expedient.  
- Aplicació dels instruments per a la valoració de la situació de dependència (barem de valoració i escala de valoració específica). Podran realitzar aquesta funció professionals de l'àmbit social i sanitari, especialment formats en la utilització d'aquestes eines. Aquesta formació haurà d'estar acreditada per la universitat i/o per la mateixa Conselleria d'Igualtat i Polítiques Inclusives, a través dels cursos de capacitació que s'imparteixen en aquesta matèria.  
- Coordinar-se amb la Direcció General d'Atenció Primària i Autonomia Personal en matèria de valoracions de la situació de dependència.  
  
- Disseny del pla d'atenció individual juntament amb la persona i/o els tutors i tutores.  
- Participació en les tasques derivades del programa individual d'atenció.  
- Gestió del servei d'ajuda a domicili derivat del programa individual d'atenció, en coordinació amb la Direcció General d'Atenció Primària i Autonomia Personal. A aquest efecte, per a l'exercici 2023, s'estableix un mòdul màxim de finançament per al servei d'ajuda a domicili de 19 €/hora, tot això sense perjudici que es finançarà la despesa efectivament realitzada i justificada segons l'apartat E).  
  
- Seguiment i control dels casos, amb especial atenció a les persones que viuen en el seu domicili.  
- Previsió dels suports necessaris per a la promoció de la seua autonomia al llarg del seu itinerari vital.  
- Participació directa en la formació dirigida a les persones cuidadores no professionals  
- mitjançant la realització de cursos, conforme al marc d'acció establit des de la Vicepresidència i Conselleria d'Igualtat i Polítiques Inclusives.  
- Qualsevol altra funció derivada de l'aplicació efectiva de la normativa en matèria d'atenció a les persones en situació de dependència.  
k) Per a realitzar l'informe social i la valoració en l'entorn habitual de les persones sol·licitants de dependència, serà imprescindible disposar d'un ordinador portàtil amb connexió a internet mitjançant mòdem USB. Els ordinadors portàtils hauran de disposar d'un sistema operatiu Windows 7 o superior, i es recomana que tinguen una pantalla de 15 polzades.  
l) Fer constar en tota la informació o documentació que s'oferisca sobre les actuacions subvencionades la col·laboració i finançament de la Generalitat, a través de la Vicepresidència i Conselleria d'Igualtat i Polítiques Inclusives.  
m) Presentar una memòria financera, un certificat de relació de personal i memòries dels programes d'actuació segons els models que seran facilitats per la Vicepresidència i Conselleria d'Igualtat i Polítiques Inclusives, juntament amb la documentació justificativa de la totalitat de la despesa objecte de subvenció.  
n) L'entitat local estarà obligada a complir totes les instruccions i altres directrius que la Vicepresidència i Conselleria d'Igualtat i Polítiques Inclusives dicte en matèria de serveis socials. El fet de no complir-les podrà suposar deixar sense efecte la present resolució. Al llarg de l'any 2023 s'aniran publicant, en la pàgina web de la Vicepresidència i Conselleria d'Igualtat i Polítiques Inclusives, documents tècnics sobre l'organització i les funcions de l'equip de serveis socials, prestacions i programes d'intervenció, elaborats en col·laboració amb els professionals dels equips de serveis socials d'atenció primària bàsica.  
  
ñ) Atendre els requeriments de la Vicepresidència i Conselleria d'Igualtat i Polítiques Inclusives des de les seues direccions territorials o serveis centrals, des de les unitats administratives corresponents o des del departament d'inspecció.  
  
D) Forma de pagament  
La present ajuda es farà efectiva, de conformitat amb el que es disposa en l'article 44, punt 1, apartat c, de la Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022), de la forma següent:  
- Se'n lliurarà el 100 % quan se signe la present resolució.  
  
  
E) Justificació  
La corporació local haurà de justificar la quantitat subvencionada mitjançant la presentació, davant de la direcció territorial d'Igualtat i Polítiques Inclusives de la província corresponent, d'un certificat del volum d'obligacions reconegudes per la corporació en el període objecte de subvenció, subscrit per l'interventor o interventora de la corporació i amb el vistiplau de l'alcalde president o l'alcaldessa presidenta.  
En tot cas, amb anterioritat a l'1 de desembre de 2023 la corporació local haurà d'emetre un certificat d'obligacions reconegudes per la corporació en aquest període.  
Sense perjudici del que es disposa en la lletra anterior, la corporació local disposa fins al 31 de gener de 2024 de termini per a presentar la memòria financera descriptiva de l'execució de la despesa objecte de la subvenció.  
Si de la presentació de les corresponents memòries d'execució de la despesa es derivaren incompliments en la realització d'aquestes per part de la corporació local, es procediria a la minoració corresponent i a l'exigència, si fora el cas, de la devolució d'imports indegudament percebuts.  
El complement per direcció/coordinació de l'equip de serveis socials d'atenció primària bàsica es justificarà per la classificació del lloc de treball indicada en nòmina. Fins que no es realitze la modificació/creació del lloc de treball, es podrà justificar mitjançant un certificat de la secretaria en què s'indique que es realitzen aquestes funcions i que aquest complement es percep en nòmina.